เล่นกับน้องหมา แล้วเล็บน้องมันมาข่วน แล้วน้องดันเลียที่แผลตอนหนูเผลอ แต่เมื่อปีที่แล้ว ฉีดยากันพิษสุนัขบ้ากับกันบาดทะยักครบ อยากทราบว่าต้องไปฉีดยาหรือทำอะไรเพิ่มไหมคะ จะติดเชื้อหรือป่าว
สวัสดีค่ะ หากโดนสุนัขข่วน จนผิวหนังมีบาดแผล หรือมีผิวหนังถลอก หรือเกิดรอยช้ำหรือจ้ำเลือด ก็อาจเสี่ยงต่อการติดเชื้อพิษสุนัขบ้าได้ ดังนั้น ควรฉีดวัคซีนป้องกันพิษสุนัขบ้า โดยหากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็มเมื่อปีที่แล้ว ก็ให้ฉีดกระตุ้น 2 เข็มในครั้งนี้ค่ะสำหรับวัคซีนป้องกันบาดทะยัก หากเพิ่งฉีดกระตุ้นไปเมื่อปีที่แล้ว ก็ยังไม่จำเป็นต้องฉีดกระตุ้นอีกค่ะส่วนบาดแผล ก็ควรฟอกทำความสะอาดด้วยสบู่ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดแผลต่อด้วยน้ำเกลือทุกวัน และหลีกเลี่ยงไม่ให้แผลโดนน้ำจนกว่าจะหายค่ะ